b'\n_START_ARTICLE_\nKekec (film)\n_START_SECTION_\nZgodba\n_START_PARAGRAPH_\nV alpski dolini le\xc5\xbei idili\xc4\x8dna, skoraj pravlji\xc4\x8dna vasica. Visoko v gorah eden nasproti drugega \xc5\xbeivita dva mo\xc5\xbea. Dober mo\xc5\xbe ostareli zeli\xc5\xa1\xc4\x8dar Kosobrin (Frane Mil\xc4\x8dinski), na drugi strani pa hudobne\xc5\xbe po imenu Bedanec (France Presetnik), ki je lovec. Bedanec ugrabi deklo Mojco (Zdenka Logar), ki nekega dne sre\xc4\x8da Kosobrina in mu zaupa, kako te\xc5\xbeko je njeno \xc5\xbeivljenje. \xc4\x8ceprav se Kosobrin  boji Bedan\xc4\x8devega ma\xc5\xa1\xc4\x8devanja, starec vzame Mojco s seboj. Na \xc5\xbealost ga Bedanec ujame in prive\xc5\xbee na drevo, Kosobrina pa osvobodi neustra\xc5\xa1ni in pogumni Kekec (Matija Barl). Bedanec ujame tudi Kekca, vendar mu obljubi, da ga bo spustil, \xc4\x8de mu pomaga poiskati nesre\xc4\x8dno Mojco. Kekec se temu upre._NEWLINE_Kekca za\xc4\x8dne po gorah iskati njegov o\xc4\x8de (Lojze Potokar), sicer pastir. Ko najde njegovo sulico, domneva, da ga je napadel orel. Bedanec \xc5\xa1e enkrat zgrabi Kosobrina. Od strahu ta izgubi zavest, medtem pa Bedanec zbe\xc5\xbei stran, saj je prepri\xc4\x8dan, da je ubil starca. Nenadoma se pojavi Kekec in prisloni nezavestnega Kosobrina k skali. Bedanec se medtem potika naokrog in i\xc5\xa1\xc4\x8de sled, ki vodi do Kosobrinove ko\xc4\x8de. S\xc4\x8dasoma jo najde in se poda za sledjo... _NEWLINE_A prebrisani Kekec je v temi Bedancu nastavil sovo, katerih se le-ta zelo boji. Od strahu ste\xc4\x8de stran in se spotakne v past ter obvisi v zraku. Ko Kekcu obljubi, da bo od\xc5\xa1el iz teh krajev in da se ne bo ve\xc4\x8d nikoli vrnil, ga Kekec re\xc5\xa1i. Zato Bedanec za\xc5\xbege svojo ko\xc4\x8do in odide iz te de\xc5\xbeele. Kekec se vrne v svojo vasico, kjer je v o\xc4\x8deh ljudi pravi junak.\n_START_SECTION_\nUspeh\n_START_PARAGRAPH_\nGre za dale\xc4\x8d najbolj uspe\xc5\xa1en film o Kekcu in nasploh eden najbolj kultnih v zgodovini slovenske in jugoslovanske kinematografije. Je prvi slovenski celove\xc4\x8derni film, ki je prejel mednarodno nagrado. Film pa je \xc5\xa1el po festivalih in kinematografih \xc5\xa1irom sveta, bojda v ve\xc4\x8d kot \xc5\xa1estdeset dr\xc5\xbeav, tudi nekatere zelo eksoti\xc4\x8dne in oddaljene de\xc5\xbeele. V okviru jugoslovanskega filma so ga leta 1957 predvajali tudi na Kitajskem, pa v Argentini itd...\n_START_SECTION_\nNagrada\n_START_PARAGRAPH_\nLeta 1952 je na trinajstem bene\xc5\xa1kem mednarodnem filmskem festivalu, kot prvi slovenski film sploh, prejel mednarodno filmsko nagrado in sicer Zlati lev, v kategoriji mladinskih filmov od 11 do 14 let starosti.\n_START_SECTION_\nGlasba\n_START_PARAGRAPH_\nGlasbo za film je napisal Marjan Kozina, ki jo je ob spremljavi orkestra Slovenske filharmonije dirigiral Jakov Cipci. Besedilo naslovne pesmi Kaj mi poje pti\xc4\x8dica (Dobra volja je najbolja) je napisal Frane Mil\xc4\x8dinski, glas slednji pa je Barlu posodil vsestranski Toma\xc5\xbe Tozon.\n_START_SECTION_\nZanimivosti\n_START_PARAGRAPH_\nBedanec (France Presetnik) je na snemanju Kekca zaradi tega, da bi bil bolj stra\xc5\xa1en, nosil \xc4\x8devlje s 10 cm podplatom_NEWLINE_Pri izbiri igralcev so obiskali ve\xc4\x8d sto \xc5\xa1ol, izbrali 1000 u\xc4\x8dencev, tiste najbolj\xc5\xa1e pa posneli na filmski trak. Posneto je bilo ve\xc4\x8d 100 metrov traku'